ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह की अध्यक्षता में रक्षा अधिग्रहण परिषद ने तीनों सेनाओं के लिए 22,800 करोड़ रुपये मूल्य के पूंजीगत सामान की खरीद को मंजूरी दी
रक्षा मंत्री श्री राजनाथ सिंह की अध्यक्षता में रक्षा अधिग्रहण परिषद  की बैठक आज हुई, जिसमें तीनों सेनाओं के लिए 22,800 करोड़ रुपये से भी अधिक मूल्य के पूंजीगत सामान की खरीद को मंजूरी दी गई। ‘मेक इन इंडिया’ को बढ़ावा देने के लिए डीएसी ने असॉल्ट राइफलों हेतु ‘थर्मल इमेजिंग नाइट साइट्स’ के स्वदेशी डिजाइन, विकास एवं विनिर्माण के लिए मंजूरी दी। ‘थर्मल इमेजिंग नाइट साइट्स’ का विनिर्माण भारत के निजी उद्योग द्वारा किया जाएगा और इनका उपयोग अग्रिम मोर्चे पर तैनात सैनिकों द्वारा किया जाएगा। ‘थर्मल इमेजिंग नाइट साइट्स’ से सैनिकों को अंधेरे के साथ-साथ हर तरह के मौसम में लम्बी दूरी से सटीक निशाना लगाने में मदद मिलेगी, जिससे रात्रि में भी बड़ी तत्परता के साथ जंग करने की क्षमता काफी बढ़ जाएगी।
सफल स्वदेशी ‘एयरबॉर्न अर्ली वार्निंग एंड कंट्रोल ’ कार्यक्रम के बाद डीएसी ने अतिरिक्त एयरबॉर्न वार्निंग एंड कंट्रोल सिस्टम  इंडिया एयरक्राफ्ट की खरीद के लिए आवश्यकता की स्वीकार्यता को दोबारा सत्यापित किया। इन विमानों के लिए रक्षा अनुसंधान एवं विकास संगठन  द्वारा मिशन प्रणालियों और उप-प्रणालियों की स्वदेश में ही डिजाइनिंग की जाएगी और फिर इनका विकास किया जाएगा तथा बाद में मुख्य प्लेटफॉर्म पर इन्हें एकीकृत किया जाएगा। ये प्लेटफॉर्म विमान पर ही कमांड एवं कंट्रोल तथा ‘पूर्व चेतावनी’ सुलभ कराएंगे, जिससे भारतीय वायु सेना  को हवाई क्षेत्र में कम से कम समय में प्रभावकारी वर्चस्व सुनिश्चित करने में मदद मिलेगी। इन प्रणालियों को शामिल करने से हमारे देश की सीमाओं पर कवरेज बढ़ जाएगी और इससे भारतीय वायु सेना की हवाई रक्षा तथा आक्रामक क्षमता दोनों को ही काफी हद तक बढ़ाने में मदद मिलेगी।
डीएसी ने नौसेना के लिए मध्यम दूरी वाले ‘पनडुब्बी-रोधी युद्ध पी8 I’ विमान की खरीद को भी मंजूरी दे दी है। इन विमानों से समुद्री तटों की निगरानी, पनडुब्बी-रोधी युद्ध  और एंटी-सरफेस वेसल  से हमले करने की क्षमता काफी बढ़ जाएगी।
डीएसी ने भारतीय तटरक्षक के लिए ‘ट्विन इंजन हैवी हेलिकॉप्टर ’ की खरीद को भी स्वीकृति दे दी है। इन विमानों से तटरक्षक को समुद्र में आतंकवाद की रोकथाम करने और समुद्री मार्गों के जरिए आतंकवादियों की घुसपैठ रोकने के साथ-साथ तलाशी एवं बचाव अभियान चलाने के मिशन शुरू करने में मदद मिलेगी।
महिला एवं बाल विकास मंत्रालय
एनआईपीसीसीडी ने “एडब्ल्यूसी में बाल मूल्यांकन रणनीतियों और बाल मूल्यांकन कार्ड का प्रयोग” पर ऑनलाइन प्रशिक्षण कार्यक्रम का आयोजन किया
राष्ट्रीय जन सहयोग एवं बाल विकास संस्थान  ने मिशन सक्षम आंगनवाड़ी और पोषण 2.0 पर पदाधिकारियों और प्रशिक्षकों के लिए “एडब्ल्यूसी में बाल मूल्यांकन रणनीतियों और बाल मूल्यांकन कार्ड का प्रयोग” पर एनआईपीसीसीडी,दिल्ली में 23-24 अगस्त को ऑनलाइन प्रशिक्षण कार्यक्रम का आयोजन किया। कार्यक्रम में 47 भागीदारों ने हिस्सा लिया।
राष्ट्रपति सचिवालय
राष्ट्रपति श्री राम नाथ कोविंद पांचवें अंतर्राष्ट्रीय अम्बेडकर सम्मेलन के उद्घाटन समारोह में शामिल हुए
राष्ट्रपतिश्री राम नाथ कोविंद ने आज  नई दिल्ली में अनुसूचित जाति और अनुसूचित जनजाति के विधायकों और सांसदों के मंच और डॉ अम्बेडकर चैंबर ऑफ कॉमर्स द्वारा आयोजित किए जा रहे पांचवें अंतर्राष्ट्रीय अंबेडकर सम्मेलन का उद्घाटन किया।
इस अवसर पर बोलते हुएराष्ट्रपति ने इस सम्मेलन के आयोजन के लिए अनुसूचित जाति और अनुसूचित जनजाति के विधायकों तथा सांसदों के मंच की सराहना की। उन्होंने कहा कि यह मंच लगातार सामाजिक और आर्थिक न्याय के मुद्दों को उजागर कर रहा है और डॉ. अम्बेडकर के विचारों को फैलाने में महत्वपूर्ण भूमिका निभा रहा है। उन्हें यह जानकर भी खुशी हुई कि यह कॉन्क्लेव संवैधानिक अधिकारों के मुद्दे के साथ-साथ शिक्षा, उद्यमिता, नवाचार और आर्थिक विकास पर केंद्रित है।
राष्ट्रपति ने कहा कि बाबासाहेब समाज की नैतिक चेतना को जगाने के पक्षधर थे। वे कहते थे कि अधिकारों की रक्षा केवल कानूनों से नहीं की जा सकती, बल्कि समाज में नैतिक और सामाजिक चेतना का होना भी आवश्यक है। उन्होंने हमेशा अहिंसक और संवैधानिक साधनों पर जोर दिया।
राष्ट्रपति ने कहा कि हमारे संविधान में अनुसूचित जातियों और अनुसूचित जनजातियों के हितों की रक्षा के लिए कई प्रावधान किए गए हैं। संविधान का अनुच्छेद 46 निर्देश देता है कि राज्य अनुसूचित जातियों और अनुसूचित जनजातियों के शैक्षिक और आर्थिक हितों का विशेष ध्यान से विकास करे। साथ ही इस अनुच्छेद में राज्य को सामाजिक अन्याय और सभी प्रकार के शोषण से बचाने का निर्देश दिया गया है। इन दिशा-निर्देशों को लागू करने के लिए कई संस्थान और प्रक्रियाएं स्थापित की गई हैं। बहुत सुधार हुआ है लेकिन, हमारे देश और समाज को अभी बहुत कुछ करना बाकी है।
राष्ट्रपति ने कहा कि वंचित वर्गों के बहुत से लोग अपने अधिकारों और उनके कल्याण के लिए सरकार की पहल से अवगत नहीं हैं। इसलिए, इस फोरम के सदस्यों की यह जिम्मेदारी है कि वे उन्हें उनके अधिकारों और सरकार की पहल के बारे में जागरूक करें। उन्होंने कहा कि यह उनकी भी जिम्मेदारी है कि वे अनुसूचित जाति और जनजाति के उन लोगों को आगे ले जाएं जो विकास यात्रा में पीछे छूट गए हैं। इस तरह वे डॉ. अम्बेडकर को अपनी सच्ची श्रद्धांजलि दे सकते हैं।
राष्ट्रपति का पूरा संबोधन यहां पढ़ें
निर्वाचन आयोग
कर्नाटक में आम चुनाव के तीसरे चरण में कल, 23 अप्रैल 2019 को लोकसभा की 28 सीटों में से शेष 14 सीटों पर मतदान होगा
आम चुनाव के तीसरे चरण में कल, 23 अप्रैल 2019 को कर्नाटक में कल दूसरी बार मतदान होगा। कर्नाटक में 28 संसदीय क्षेत्रों में से शेष 14 पर इस चरण में वोट डाले जाएंगे। राज्य में दो चरणों में मतदान हो रहा है। राज्य में पहले चरण में 18 अप्रैल को वोट डाले गये थे। उस समय कुल 68.52 प्रतिशत मतदाताओं ने अपने मताधिकार का इस्तेमाल किया था। राज्य में कुल मतदाताओं की संख्या 2,39,68,905 है, जिनमें से पुरुष मतदाताओं की संख्या 1,21,03,742 और महिला मतदाताओं की संख्या 1,18,63,204 तथा अन्य श्रेणी  के मतदाताओं की संख्या 1,959 है। राज्य में 27,776 मतदान केन्द्र बनाए गये हैं।
कर्नाटक में कुल 237 उम्मीदवार चुनाव मैदान में हैं 
कर्नाटक में आगामी चुनाव  के लिए चुनाव लड़ रहे उम्मीदवारों का दलवार ब्यौरा
|
|
संसदीय निर्वाचन क्षेत्रों की संख्या
|
|
यह चरण - चरण-3 14
|
|
कुल
28
|
||
|
दल
|
|
उम्मीदवारों की संख्या
|
|
भाजपा
|
|
14
|
|
कांग्रेस
|
|
11
|
|
जेडीएस 
|
|
03
|
|
बसपा
|
|
14
|
|
भाकपा (मार्क्सवादी – लेनिनवादी
|
|
01
|
|
अन्य
|
|
63
|
|
निर्दलीय
|
|
131
|
|
कुल :
|
|
237
महिला उम्मीदवार
: 09
पुरुष उम्मीदवार
: 228
|
|
|
|
|
|
|
|
|
|
उम्मीदवारों की संख्या
|
|
|
|
237
2014 के आम चुनाव में हिस्सा लेने वाले राजनीतिक दलों द्वारा जीती गई सीटों और कर्नाटक में मत प्रतिशत का ब्यौरा-:
|
|
संसदीय निर्वाचन क्षेत्रों की संख्या
|
|
कुल 28
अजा: 05
अजजा:02
|
|
चुनाव लड़ने वाले राजनीतिक दलों का ब्यौरा
|
|
|
|
मुख्य राजनीतिक दल
|
|
2014 में जीती गई सीटें
|
|
2014 में कुल मतों का प्रतिशत
|
|
भाजपा
|
|
17
|
|
43.83%
|
|
कांग्रेस
|
|
09
|
|
41.27%
|
|
जेडीएस
|
|
02
|
|
11.73%
|
|
अऩ्य
|
|
--
|
|
3.17%
आम चुनाव 2014 में अनुसूचित जाति निर्वाचन क्षेत्रों में राजनीतिक दलों द्वारा जीती गई सीटें-
|
|
क्र.सं.
|
|
निर्वाचन क्षेत्र
|
|
वर्ग
|
|
विजेता
|
|
सामाजिक वर्ग
|
|
दल
|
|
1
|
|
बीजापुर
|
|
अजा
|
|
रमेश जिगाजिनागी
|
|
अजा
|
|
भाजपा
|
|
2
|
|
चामराजनगर
|
|
अजा
|
|
आर.ध्रुवनारायण
|
|
अजा
|
|
कांग्रेस
|
|
3
|
|
चित्रदुर्ग
|
|
अजा
|
|
बी.एन. चंद्रप्पा
|
|
अजा
|
|
कांग्रेस
|
|
4
|
|
गुलबर्गा
|
|
अजा
|
|
मल्लिकार्जुन खड़गे
|
|
अजा
|
|
कांग्रेस
|
|
5
|
|
कोलार
|
|
अजा
|
|
के.एच. मुनियप्पा
|
|
अजा
|
|
कांग्रेस
आम चुनाव 2014 में अनुसूचित जनजाति निर्वाचन क्षेत्रों में राजनीतिक दलों द्वारा जीती गई सीटें-
|
|
क्र.सं.
|
|
निर्वाचन क्षेत्र
|
|
वर्ग
|
|
विजेता
|
|
सामाजिक वर्ग
|
|
दल
|
|
1
|
|
बेल्लारी
|
|
अजजा
|
|
बी.श्रीरामूला
|
|
अजजा
|
|
भाजपा
|
|
2
|
|
रायचूर
|
|
अजजा
|
|
बी.वी. नायक
|
|
अजजा
|
|
कांग्रेस
|
|
|
|
रोचक तथ्य : कर्नाटक के रायचूर और चिक्कोडी संसदीय निर्वाचन क्षेत्रों में तीसरे चरण में मतदान होने जा रहा है, जिनमें आम चुनाव 2014 में कांटे की टक्कर हुई थी, यहां जीत का अंतर 10,000 मतों से भी कम था।
राज्य में 18 अप्रैल, 2019 को पहले चरण के मतदान के दौरान कुल 68.52% मतदान हुआ। मांड्या के संसदीय क्षेत्र में सबसे ज्यादा, 80.23% मतदाताओं ने अपने मताधिकार का इस्तेमाल किया।
आर.के.मीणा/आरएनएम/एएम/आरके/एम-1015
(Visitor Counter : 164
रसायन एवं उर्वरक मंत्रालय
आईपीएफटी ने सब्जियों और फलों को सूक्ष्म कीटाणुओं से मुक्त करने के लिए नया “कीटाणुनाशक स्प्रे” विकसित किया
पूरी दुनिया को प्रभावित करने वाली कोविड-19 महामारी के समय में भारत सरकार के रसायन एवं उर्वरक मंत्रालय के रसायन व पेट्रोरसायन विभाग के अंतर्गत आने वाले स्वायत्त संस्थान कीटनाशक सूत्रीकरण प्रौद्योगिकी संस्थान  ने सतह और फल एवं सब्जियों को कीटाणु मुक्त करने के लिए दो नए कीटाणुनाशक स्प्रे सफलतापूर्वक विकसित किए हैं।
आईपीएफटी द्वारा जारी एक बयान में कहा गया है कि दरवाजों के हैंडल, कुर्सियों पर हाथ रखने वाले स्थान, कंप्यूटर के साथ इस्तेमाल होने वाले की-बोर्ड और माउस इत्यादि से सूक्ष्म विषाणु और जीवाणु के संक्रमण अप्रत्यक्ष संपर्क के जरिए भी फैल सकता है। इसे ध्यान में रखते हुए आईपीएफटी ने अल्कोहल आधारित कीटाणु नाशक स्प्रे विकसित किया है जो वनस्पतिक आधारित विषाणु और जीवाणु रोधी है और यह सूक्ष्म जीवाणुओं-विषाणुओं द्वारा विभिन्न संक्रामक रोगों के नियंत्रण में प्रभावी उपाय हो सकता है। यह स्प्रे तेजी से हवा में उड़ जाता है और किसी सतह, दरवाजे इत्यादि पर स्प्रे करने के बाद इसके धब्बे, महक या नमी नहीं छूटती।
आईपीएफटी ने सब्जियों तथा फलों पर छूट जाने वाले कीटनाशकों के बचे हुए दुष्प्रभाव को खत्म करने के लिए भी कीटाणुनाशक स्प्रे विकसित किया है। फल एवं सब्जियां दैनिक पोषण के लिए व्यापक पैमाने पर इस्तेमाल की जाती हैं। कई फलों और सब्जियों पर इस्तेमाल होने वाले कीटाणुनाशक या रोग नाशी दवाओं का असर लंबे समय तक बना रहता है जिसके इस्तेमाल से स्वास्थ्य संबंधी जोखिम हो सकता है।
फल और सब्जियों को मानव उपयोग के लिए शत प्रतिशत सुरक्षित बनाने के उद्देश्य से ही आईपीएफटी ने जल आधारित सूत्रीकरण विकसित किया है। इसका उपयोग बेहद आसान है। इस स्प्रे को पानी में मिलाकर उसमें 15 से 20 मिनट के लिए फल अथवा सब्जी को छोड़ देने के उपरांत उसे स्वच्छ पानी से साफ कर देना होता है। इस सामान्य प्रक्रिया को अपनाने के बाद फल एवं सब्जियां पूरी तरह से रसायन मुक्त हो जाती हैं।
हरियाणा के गुरुग्राम स्थित आईपीएफटी की स्थापना मई 1991 में भारत सरकार के रसायन एवं उर्वरक मंत्रालय के रसायन तथा पेट्रोरसायन विभाग के अंतर्गत एक स्वायत्त संस्थान के रूप में की गई थी। तब से यह संस्थान सुरक्षित, प्रभावी और पर्यावरण अनुकूल कीटनाशकों का विकास करता रहा है। आईपीएफटी के चार प्रशासनिक संभाग हैं, जिसमें शुद्धीकरण तकनीकी विभाग, जैव विज्ञान विभाग, विश्लेषण विज्ञान विभाग और प्रक्रिया विकास विभाग शामिल हैं।
गृह मंत्रालय
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी द्वारा देश को INS विक्रांत समर्पित करने और नौसेना के नए ध्वज का अनावरण करने पर समस्त देशवासियों को बधाई दी और प्रधानमंत्री मोदी जी का अभिनंदन किया
आज भारत के लिए एक ऐतिहासिक दिन है जब प्रधानमंत्री श्री नरेन्द्र मोदी जी ने शौर्य और पराक्रम की पर्याय हमारी भारतीय नौसेना के नए ध्वज का अनावरण किया
यह नया ध्वज गुलामी की सभी निशानियों को पीछे छोड़ अपनी वैभवशाली संस्कृति पर गर्व करने वाले नये भारत के उदय का प्रतीक है
अपनी दूरदर्शिता से समुद्री सीमाओं को सुरक्षित करने हेतु सशक्त नौसेना का निर्माण करने वाले छत्रपति शिवाजी महाराज से प्रेरित इस ध्वज में उनकी राजमुद्रा का अंश हर भारतीय को अपनी समृद्ध संस्कृति पर गर्व की अनुभूति करवाता है
प्रधानमंत्री बनने के बाद से ही श्री नरेन्द्र मोदी जी देश की सेनाओं को विश्व में सबसे अग्रणी व आधुनिक बनाने के हर संभव प्रयास कर रहे हैं
इसी कड़ी में आज नए भारत के बुलंद हौसलों को उड़ान देता स्वदेशी सामर्थ्य व प्रतिबद्धता का प्रतीक INS विक्रांत मोदी जी द्वारा देश को समर्पित किया गया
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी द्वारा देश को INS विक्रांत समर्पित करने और नौसेना के नए ध्वज का अनावरण करने पर समस्त देशवासियों को बधाई दी और प्रधानमंत्री मोदी जी का अभिनंदन किया। अपने श्रृंखलाबद्ध ट्वीट्स में श्री अमित शाह ने कहा कि आज भारत के लिए एक ऐतिहासिक दिन है जब प्रधानमंत्री श्री नरेन्द्र मोदी जी ने शौर्य और पराक्रम की पर्याय हमारी भारतीय नौसेना के नए ध्वज का अनावरण किया। यह नया ध्वज गुलामी की सभी निशानियों को पीछे छोड़ अपनी वैभवशाली संस्कृति पर गर्व करने वाले नये भारत के उदय का प्रतीक है।
केन्द्रीय गृह मंत्री ने कहा कि अपनी दूरदर्शिता से समुद्री सीमाओं को सुरक्षित करने हेतु सशक्त नौसेना का निर्माण करने वाले छत्रपति शिवाजी महाराज से प्रेरित इस ध्वज में उनकी राजमुद्रा का अंश हर भारतीय को अपनी समृद्ध संस्कृति पर गर्व की अनुभूति करवाता है। इसके लिए प्रधानमंत्री श्री नरेन्द्र मोदी जी का अभिनंदन व देशवासियों को बधाई।
केन्द्रीय गृह एवं सहकारिता मंत्री ने यह भी कहा है कि प्रधानमंत्री बनने के बाद से ही श्री नरेन्द्र मोदी जी देश की सेनाओं को विश्व में सबसे अग्रणी व आधुनिक बनाने के हर संभव प्रयास कर रहे हैं। इसी कड़ी में आज नए भारत के बुलंद हौसलों को उड़ान देता स्वदेशी सामर्थ्य व प्रतिबद्धता का प्रतीक INS विक्रांत मोदी जी द्वारा देश को समर्पित किया गया।
मंत्रिमण्डल
केन्द्रीय मंत्रिमंडल ने भूविज्ञान और खनिज संसाधनों के क्षेत्र में सहयोग के लिए भारत और फिनलैंड के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने भूविज्ञान और खनिज संसाधनों के क्षेत्र में सहयोग के लिए भारत सरकार के खान मंत्रालय के भूवैज्ञानिक सर्वेक्षण विभागतथा फिनलैंड के रोजगार और आर्थिक मंत्रालय के भूवैज्ञानिक सर्वेक्षण विभाग  के बीच समझौता ज्ञापन को मंजूरी दे दी है।
यह समझौता ज्ञापन भूविज्ञान, प्रशिक्षण, खनिज पूर्वानुमान और उपयुक्तता विश्लेषण, 3/4 डी मॉडलिंग, भूकंपीय और अन्य भूभौतिकीय सर्वेक्षणों के लिए दोनों संगठनों के बीच वैज्ञानिक सहयोग को मजबूत बनाने की सुविधा प्रदान करता है।
इस समझौता ज्ञापन का उद्देश्य परस्पर आर्थिक, सामाजिक और पर्यावरणीय लाभ के लिए प्रतिभागियों के बीच भूविज्ञान और खनिज संसाधनों के क्षेत्रों में अन्वेषण और खनन को बढ़ावा देने,भूवैज्ञानिक डेटा प्रबंधन और सूचना प्रसार पर अनुभव साझा करने के लिए परस्पर सहयोग को बढ़ावा देने हेतु एक फ्रेमवर्क और मंच उपलब्ध कराना है।
भारतीय भूवैज्ञानिक सर्वेक्षण  भारत सरकार का एक प्रमुख भू-वैज्ञानिक संगठन है जो राष्ट्रीय भूवैज्ञानिक सूचनाओं का लगातार अद्यतन करने और खनिज संसाधनों के मूल्यांकन के मामले में एक अंतरराष्ट्रीय ख्याति प्राप्त संस्थान है।संस्थान द्वारा इन उद्धेश्यों की प्राप्ति जमीनी सर्वेक्षण, हवाई और समुद्री सर्वेक्षण, खनिज पूर्वेक्षण और जांच, बहु-विषयक भू-वैज्ञानिक, भू-तकनीकी, भू-पर्यावरणीय और प्राकृतिक खतरों के अध्ययन, ग्लेशियोलॉजी, सियोटोटेक्टोनिक अध्ययन और मौलिक अनुसंधानों के माध्यम से की जाती है।
फिनलैंड के भूवैज्ञानिक सर्वेक्षण विभाग को खनिज पूर्वानुमान, आपदा प्रबंधन,पर्यावरणीय प्रभाव मूल्यांकन तथा सामाजिक-आर्थिक महत्व के अन्य क्षेत्रों के लिए 3 / 4D पर विशेष जोर देते हुए स्थानिक मंच का उपयोग करते हुए बहु-विषयक डेटा एकीकरण और विश्लेषण की विशेषज्ञता हासिल है। साथ ही उसे जीआईएस आधारित मॉडलिंग का न्यूनतम ज्ञान रखने वाले उपयोगकर्ताओं द्वारा इस्तेमाल किए जा सकने वाली निर्णय समर्थन प्रणाली विकसित करने में भी दक्षता हासिल है।
वीआरआरके/एमजी/एएम/एमएस
(
सूचना और प्रसारण मंत्रालय
महान संगीत रचने के लिये लय और पद्य के बीच विवाह सरीखे मधुर सम्बंध होने चाहियेः प्रसून जोशी
गीतकार का सबसे महत्त्वपूर्ण गुण उसकी प्रामाणिकता होता है
शब्दों के उस्ताद खिलाड़ी प्रसून जोशी ने कहा है कि महान संगीत की रचना के लिये कवि के पद्य और संगीतकार की लय के बीच विवाह सरीखे मधुर सम्बंध होने चाहिये। श्री जोशी 53वें भारत अंतर्राष्ट्रीय फिल्म महोत्सव के दौरान आज गोवा में आयोजित एक संवाद-सत्र में बोल रहे थे। उन्होंने कहा, “गीतकार और संगीतकार के बीच का रिश्ता दो विपरीत प्राणियों का एक साथ रहने जैसा होता है, लेकिन दोनों को हमेशा एक-दूसरे का पूरक होना चाहिये।”
“आर्ट एंड क्राफ्ट ऑफ लिरिक राइटिंग” विषयक संवाद-सत्र को सम्बोधित करते हुये जाने-माने कवि और गीतकार ने कहा कि ‘प्रामाणिकता’ एक गीतकार का सबसे महत्त्वपूर्ण गुण होता है। उन्होंने कहा, “आप जैसा कोई नहीं है। आप अनोखे और बेमिसाल हैं। एक गीतकार को हमेशा अपनी शैली में लिखने की, अपने शब्दों को पिरोने की कोशिश करनी चाहिये।”
अपने लेखन के सार के बारे में प्रसून ने कहा कि उनके ज्यादातर शब्द उनकी अपनी मिट्टी और संस्कृति से आते हैं। उन्होंने कहा, “हमारे पालन-पोषण और संस्कृति का बड़ा गहरा असर हमारे लेखन पर पड़ता है। मैं अपने ज्यादातर शब्द और रूपक अपनी क्षेत्रीय भाषा और संस्कृति से लेता हूं। कोशिश होनी चाहिये कि हमारी क्षेत्रीय भाषा के शब्द कभी विलुप्त न हों।”
लेखन पर कृत्रिम बौद्धिकता के प्रभाव के बारे में प्रसिद्ध गीतकार ने कहा कि कृत्रिम बौद्धिकता चाहे जितनी उन्नति कर ले, वह कभी भी मानवजाति की रचनात्मकता और बौद्धिकता का स्थान नहीं ले सकती।
आज के भद्दे गीतों पर प्रसून ने कहा कि बाजार का दर्शन है कि अगर कोई चीज नहीं बिकेगी, तो वह नहीं बनाई जायेगी। उन्होंने कहा, “रचनाकारों की तरह ही पाठक और दर्शक भी बराबर के जिम्मेदार होते हैं।”
संवाद-सत्र का संचालन वरिष्ठ पत्रकार और लेखक अनंत विजय ने किया।
प्रसून जोशी प्रसिद्ध कवि, लेखक, गीतकार, पटकथा लेखक और संपर्क विशेषज्ञ हैं। हिन्दी सिनेमा में इनके कामकाज को बहुत लोकप्रियता मिली है। ऑग्लिवी और माथर एंड मैक्कैन एरिकसन जैसी अग्रणी विज्ञापन एजेंसियों में अपने लंबे और सफल करियर के दौरान प्रसून जोशी ने कई राष्ट्रीय तथा अंतर्राष्ट्रीय कंपनियों के लिये सफल ब्रांडों की रचना की। इसके लिये उन्होंने ताकतवर और दूरगामी विज्ञापन अभियान चलाये। गीतकार के तौर फिल्म तारे ज़मीन पर  और चटगांव  जैसी फिल्मों के लिये उन्हें सर्वश्रेष्ठ गीत के दो राष्ट्रीय फिल्म पुरस्कार मिल चुके हैं। उन्हें भारत सरकार ने पद्मश्री से भी सम्मानित किया है।
आयुष
देश में 75 हजार हेक्टेयर जमीन पर जड़ी-बूटियों की खेती की जायेगी
आयुष मंत्रालय ने अभियान शुरू किया और राष्ट्रीय औषधीय पादप बोर्ड करेगा अभियान की अगुवाई
महाराष्ट्र में किसानों को 7500 और उत्तर प्रदेश में 750 औषधीय पौधों को वितरित किया गया
आयुष मंत्रालय के अधीन राष्ट्रीय औषधीय पादप बोर्ड  ने आजादी के अमृत महोत्सव के क्रम में देशभर में जड़ी-बूटियों की खेती को प्रोत्साहन देने के लिये एक राष्ट्रीय अभियान की शुरूआत की है। इस कदम से किसानों की आय में बढ़ोतरी होगी और हरित भारत का सपना पूरा होगा। अभियान के तहत, देशभर में अगले एक वर्ष में 75 हजार हेक्टेयर रकबे में जड़ी-बूटियों की खेती की जायेगी। कार्यक्रम की शुरूआत उत्तर प्रदेश के सहारनपुर और महाराष्ट्र के पुणे से की गई है। यह ‘आजादी का अमृत महोत्सव’ के अंतर्गत आयुष मंत्रालय द्वारा आयोजित कार्यक्रमों की श्रृंखला का दूसरा कार्यक्रम है।
पुणे में औषधीय पौधे किसानों को बांटे गये। जो लोग पहले से जड़ी-बूटियों की खेती कर रहे हैं, उन्हें सम्मानित किया गया। अहमदनगर जिले के पारनेर से विधायक नीलेश लंके, केंद्रीय यूनानी चिकित्सा अनुसंधान परिषद  के महानिदेशक डॉ. आसिम अली ख़ान और एनएमपीबी के उप मुख्य कार्यकारी अधिकारी डॉ. चंद्रशेखर सांवल ने भिन्न-भिन्न स्थानों से कार्यक्रमों की अगुवाई की।
डॉ. सांवल ने कहा, “इस प्रयास से देश में औषधीय पौधों की आपूर्ति में और तेजी आयेगी।” इस अवसर पर 75 किसानों को कुल मिलाकर 7500 औषधीय पौधे वितरित किये गये। इसके अलावा 75 हजार पौधे वितरित करने का लक्ष्य भी तय किया गया।
सहारनपुर में उत्तर प्रदेश के आयुष राज्य मंत्री  डॉ. धर्म सिंह सैनी, एनएमपीबी के अनुसंधान अधिकारी श्री सुनील दत्त और आयुष मंत्रालय के अधिकारियों ने सम्बंधित कार्यक्रम में हिस्सा लिया। उत्तर प्रदेश के आयुष राज्य मंत्री  डॉ. धर्म सिंह सैनी ने जड़ी-बूटियों की खेती करने वाले किसानों को सम्मानित किया। आसपास के कई जिलों से आये 150 किसानों को औषधीय पौधे निशुल्क वितरित किये गये। पौधों की पांच प्रजातियां वितरित की गईं, जिनमें पारिजात, बेल, नीम, अश्वगंधा और जामुन के पौधे शामिल थे। किसानों को जामुन के 750 पौधे अलग से निशुल्क बांटे गये।
केंद्रीय आयुष मंत्री श्री सर्बानन्द सोनोवाल ने कहा कि औषधीय पौधों के सिलसिले में देश की अपार क्षमता है और 75,000 हेक्टेयर रकबे में जड़ी-बूटियों की खेती से देश में दवाओं की उपलब्धता सुनिश्चित होगी। इस कदम से जड़ी-बूटियों की खेती किसानों की आय का बड़ा स्रोत बनेगी। दवाओं की उपलब्धता के मामले में देश भी आत्मनिर्भर होगा। उल्लेखनीय है कि पिछले डेढ़ वर्षों में न सिर्फ भारत में, बल्कि पूरी दुनिया में औषधीय पौधों की मांग में बड़े पैमाने पर बढ़ोतरी देखने में आई है। यही कारण है कि अमेरिका में अश्वगंधा तीसरा सबसे ज्यादा बिकने वाला उत्पाद बन गया है।
इसके अलावा ‘आजादी का अमृत महोत्सव’ कार्यक्रमों के तहत वाई-ब्रेक एप्प की शुरूआत, रोगों का उपचार करने वाली आयुष दवाओं का वितरण, ‘आयुष आपके द्वार’ तथा स्कूलों-कॉलेजों के छात्रों के लिये व्याख्यानों का आयोजन शामिल है। वाई-ब्रेक एप्प पर वेबीनार और व्याख्यानों का आयोजन पांच सितंबर को किया जायेगा।
उपभोक्ता कार्य, खाद्य एवं सार्वजनिक वितरण मंत्रालय
रबी विपणन सीजन 2022-23 में  184.58 लाख मीट्रिक टन गेहूं खरीदा गया
रबी विपणन सीजन 2022-23 में गेहूं की खरीदारी से अब तक 17.50 लाख किसानों को 37,192.07 करोड़ रुपये के एमएसपी मूल्य लाभ प्राप्त हुए हैं
पंजाब, हरियाणा, राजस्थान, उत्तर प्रदेश और बिहार राज्यों/केंद्रशासित प्रदेशों में रबी विपणन सीजन 2022-23 में केंद्रीय भंडार के तहत गेहूं की खरीदारी जारी है। 29.05.2022 तक 184.58 लाख मीट्रिक टन गेहूं की खरीदारी की गई है, जिससे 17.50 लाख किसानों को 37192.07 करोड़ रुपये के एमएसपी मूल्य का लाभ प्राप्त हुआ है।
रबी विपणन सीजन 2022-23  में गेहूं की खरीदारी
30.05.2022 के अनुसार
|
|
राज्य/केंद्रशासित प्रदेश
|
|
खरीद की गई गेहूं की मात्रा 
|
|
लाभान्वित किसानों की संख्या
|
|
एमएसपी मूल्य राशि 
|
|
पंजाब
|
|
9616811
|
|
797795
|
|
19377.87
|
|
हरियाणा
|
|
4097380
|
|
307761
|
|
8256.22
|
|
उत्तर प्रदेश
|
|
284035
|
|
69874
|
|
572.33
|
|
मध्य प्रदेश
|
|
4445964
|
|
572765
|
|
8958.62
|
|
बिहार
|
|
3343
|
|
608
|
|
6.74
|
|
राजस्थान
|
|
1685
|
|
169
|
|
3.40
|
|
उत्तराखंड
|
|
1982
|
|
514
|
|
3.99
|
|
चंडीगढ़
|
|
3221
|
|
379
|
|
6.49
|
|
दिल्ली
|
|
1
|
|
1
|
|
0.00
|
|
गुजरात
|
|
6
|
|
3
|
|
0.01
|
|
हिमाचल प्रदेश
|
|
2921
|
|
1032
|
|
5.89
|
|
जम्मू और कश्मीर
|
|
252
|
|
62
|
|
0.51
|
|
कुल
|
|
18457600.59
|
|
1750963
|
|
37192.07
खरीफ विपणन सीजन  2021-22 में किसानों से न्यूनतम समर्थन मूल्य  पर धान की खरीदारी सुचारू रूप से चल रही है।
खरीफ विपणन सीजन 2021-22 में 29.05.2022 तक राज्यों/केंद्रशासित प्रदेशों में 810.05 लाख मीट्रिक टन  धान  की खरीदारी की गई है।
खरीफ विपणन सीजन 2021-22  में धान की खरीदारी/30.05.2022 के अनुसार
|
|
राज्य/ केंद्रशासित प्रदेश
|
|
खरीद की गई धान की मात्रा 
|
|
लाभान्वित किसानों की संख्या
|
|
एमएसपी मूल्य राशि 
|
|
आंध्र प्रदेश
|
|
5718381
|
|
711458
|
|
11208.03
|
|
तेलंगाना
|
|
9411842
|
|
1443733
|
|
18447.21
|
|
असम
|
|
303825
|
|
35783
|
|
595.50
|
|
बिहार
|
|
4490319
|
|
642225
|
|
8801.03
|
|
चंडीगढ़
|
|
27286
|
|
1956
|
|
53.48
|
|
छत्तीसगढ़
|
|
9201000
|
|
2105972
|
|
18033.96
|
|
गुजरात
|
|
121865
|
|
25081
|
|
238.86
|
|
हरियाणा
|
|
5530596
|
|
310083
|
|
10839.97
|
|
हिमाचल प्रदेश
|
|
27628
|
|
5851
|
|
54.15
|
|
झारखंड
|
|
753394
|
|
139359
|
|
1476.65
|
|
जम्मू और कश्मीर
|
|
40520
|
|
8724
|
|
79.42
|
|
कर्नाटक
|
|
218681
|
|
73174
|
|
428.61
|
|
केरल
|
|
704410
|
|
238397
|
|
1380.64
|
|
मध्य प्रदेश
|
|
4582610
|
|
661756
|
|
8981.92
|
|
महाराष्ट्र
|
|
1339771
|
|
471661
|
|
2625.95
|
|
ओडिशा
|
|
5981595
|
|
1329903
|
|
11723.93
|
|
पुडुचेरी
|
|
336
|
|
84
|
|
0.66
|
|
पंजाब
|
|
18728335
|
|
933263
|
|
36707.54
|
|
एनईएफ 
|
|
31249
|
|
14572
|
|
61.25
|
|
तमिलनाडु
|
|
3623088
|
|
549520
|
|
7101.25
|
|
उत्तर प्रदेश
|
|
6553029
|
|
947326
|
|
12843.94
|
|
उत्तराखंड
|
|
1155464
|
|
78798
|
|
2264.71
|
|
पश्चिम बंगाल
|
|
2452845
|
|
975732
|
|
4807.85
|
|
राजस्थान
|
|
7357
|
|
563
|
|
14.42
|
|
कुल
|
|
81005426
|
|
11704974
|
|
158770.64
श्रम और रोजगार मंत्रालय
ईएसआईसी ने दिल्ली एनसीआर के दो अस्पतालों में ऑक्सीजन संयंत्र स्थापित किए, इन अस्पतालों में गंभीर देखभाल की सुविधा को बेहतर किया जाएगा
300 आईसीयू और 250 वेंटिलेटर बिस्तरों के साथ 4,200 बिस्तर वाले 30 अस्पताल कोविड-19 राहत के लिए समर्पित
श्रम एवं रोजगार मंत्रालय के अंतर्गत ईएसआईसी ने दिल्ली एनसीआर क्षेत्र के दो अस्पतालों में ऑक्सीजन उत्पादन संयंत्र स्थापित किए हैं। फरीदाबाद के ईएसआईसी हॉस्पिटल एंड मेडिकल कॉलेज में 440 एलपीएम क्षमता का संयंत्र स्थापित किया गया है जबकि 220 एलपीएम क्षमता का एक अन्य संयंत्र नई दिल्ली के झिलमिल स्थित ईएसआईसी अस्पताल में आज चालू हो गया। इससे इन अस्पतालों को अपने आईसीयू और वेंटिलेटर वाले बिस्तरों की उपलब्धता बढ़ाने में मदद मिलेगी।
ईएसआईसी देश भर में अपने 30 अस्पतालों को तेजी से कोविड समर्पित सुविधाओं में परिवर्तित करते हुए कोविड-19 के खिलाफ लड़ाई लड़ने में मदद कर रहा है। इन अस्पतालों में लगभग 4,200 बिस्तर हैं जिनमें 300 आईसीयू बिस्तर और 250 वेंटिलेटर बिस्तर शामिल हैं। यह सुविधा देश के सभी नागरिकों के लिए उपलब्ध कराई गई है। इन अस्पतालों में बिस्तरों की उपलब्धता के बारे में लाभार्थियों को जानकारी प्रदान करने के लिए एक डैशबोर्ड भी शुरू किया गया है।
केंद्रीय राज्य मंत्री  श्री संतोष गंगवार ने यह उपलब्धि हासिल करने के लिए ईएसआईसी अस्पतालों के डॉक्टरों, नर्सों और पैरा मेडिकल स्टाफ को बधाई दी है। उन्होंने उम्मीद जताई है कि वे इस वैश्विक महामारी के दौरान अपना नैतिक स्तर ऊंचा रखेंगे और समर्पित होकर मानवता की सेवा करते रहेंगे।